สร้างชีวิตใหม่ เตรียมตัวสำหรับชีวิตใหม่
ในกรณีส่วนใหญ่ การเริ่มต้นชีวิตใหม่ต้องใช้เวลาในจัดการเรื่องการเงิน สิ่งนี้หมายถึงการโทรหรือไปยังสถาบันทางการเงิน ไม่มีใครอยากที่จะพบเจอกับสิ่งนี้ แต่การจัดการกับมันให้เร็วที่สุดจะทำให้ทุกๆ อย่างง่ายขึ้น  เช่น หากคุณกำลังเริ่มต้นใหม่เพราะว่าคุณสูญเสียบ้านของคุณไปในเหตุไฟไหม้ คุณต้องติดต่อกับบริษัทประกันทันที เพื่อที่จะดูว่าสามารถได้รับการชดเชยอย่างไรบ้าง   หากแผนการของคุณรวมถึงการเกษียณเร็ว คุณต้องติดต่อบริษัทที่ช่วยวางแผนการเกษียณของคุณ แล้วดูว่าคุณมีตัวเลือกอย่างไรบ้าง หากคุณเสียงาน คุณต้องมองหาการใช้ชีวิตของคนว่างงานและเลี้ยงปากเลี้ยงท้องตัวเองจนกว่าคุณจะได้งานใหม่ สิ่งเหล่านี้ไม่มีอะไรเลยที่น่าพิศมัยหรือสนุกสนาน แต่การกระทำเหล่านี้จะทำให้คุณมั่นใจว่าคุณมีต้นทุนที่ดีในการเริ่มต้นชีวิตใหม่ ให้คุณเริ่มต้นกิจวัตรประจำวันแบบใหม่ที่จะช่วยให้แผนคุณสำเร็จ ปัญหาต่างๆ จะคลี่คลายเมื่อคุณทำให้ทุกอย่างเข้าที่เข้าทาง   เช่น คุณอาจต้องตื่นนอนเร็วขึ้น คุณอาจต้องทำงานที่บ้านแทนการออกไปข้างนอก มีการเปลี่ยนแปลงต่างๆ มากมายที่คนๆ หนึ่งอาจต้องเผชิญ การเปลี่ยนแปลงบางอย่างถูกกำหนดด้วยการตัดสินใจที่คุณเลือกในที่อยู่ สิ่งที่คุณทำ คุณอาจต้องกลับมาบ้านหากคุณมีลูกหรือคู่ครอง และเหนือสิ่งอื่นใดโดยรูปแบบชีวิตที่คุณต้องการให้เป็น การเปลี่ยนแปลงกิจวัตรจากแบบเก่าเป็นแบบใหม่อาจใช้เวลาประมาณสามถึงหกสัปดาห์ หลังจากนั้นกิจวัตรใหม่ของคุณจะกลายเป็นนิสัย อย่าเปรียบเทียบตัวเองกับคนอื่น ชีวิตนี้เป็นคนคุณไม่ใช่ของใคร  โฟกัสในสิ่งที่คุณไม่มี หรืออะไรที่คนอื่นทำสำเร็จมีแต่จะทำให้คุณเศร้าโศกและไม่พอใจในตัวเอง ทำให้ดีที่สุดเพื่อเริ่มต้นชีวิตใหม่ของคุณ การเสียเวลาเปรียบเทียบตัวเองกับผู้อื่นมีแต่จะเบี่ยงเบนความสนใจคุณจากสิ่งที่คุณต้องทำเพื่อบรรลุเป้าหมาย การเริ่มต้นชีวิตใหม่คืองานใหญ่ที่จะง่ายขึ้นหากคุณมีคนคอยสนับสนุน ไม่ว่าชีวิตใหม่ของคุณคือสิ่งที่คุณเลือกเองหรือสถานการณ์ต่างๆ บังคับคุณ การมีการสนับสนุนจากผู้อื่นก็เป็นเรื่องสำคัญ   การมีแรงสนับสนุนจากครอบครัว เพื่อน และคนอื่นๆ ที่อยู่ในสถานการณ์ที่เช่นเดียวกันหรือคล้ายคลึงกัน สามารถลดความเครียดได้   โดยเฉพาะอย่างยิ่งหากคุณเริ่มต้นใหม่เพราะว่าคุณผ่านเรื่องราวอันเลวร้าย อาจเป็นเรื่องที่ดีที่จะหาความช่วยเหลือทางด้านจิตใจจากผู้เชี่ยวชาญ ความช่วยเหลือจากนักบำบัดที่เข้าใจและต่อเนื่องจะสามารถช่วยคุณได้   ถึงแม้ว่าคุณได้เลือกที่จะเปลี่ยนแปลงชีวิตของคุณ เช่น การย้ายไปยังเมืองใหม่ ที่ปรึกษาสามารถช่วยคุณปรับตัวผ่านความยากลำบาก คุณอาจประสบกับความเครียด รู้สึกท้วมท้นด้วยความกังวลในการเริ่มต้นชีวิตใหม่ ผู้เชี่ยวชาญสุขภาพทางจิตได้รับการฝึกเพื่อที่จะรับฟัง และเข้าใจพร้อมช่วยเหลือคุณให้สามารถปรับตัวกับสถานการณ์ปัจจุบันของคุณเท่านั้น ชีวิตใหม่ไม่ได้สร้างได้ในวันเดียว ต้องเข้าใจว่าการเปลี่ยนแปลงและการทำสิ่งที่แตกต่างออกไปเป็นกระบวนการ และกระบวนการบางอย่างสามารถควบคุมได้ แต่บางอย่างก็ควบคุมไม่ได้  เวลาคือตัวแปรสำคัญในการเปลี่ยนแปลงชีวิต หากคุณเต็มใจที่จะเชื่อมั่นใจกระบวนการ ชีวิตใหม่ของคุณจะค่อยๆ เข้าทางคุณและคุณก็จะปรับตัวได้ คุณอาจเริ่มต้นชีวิตใหม่เพราะว่าคุณอยากเปลี่ยนแปลงอะไรสักอย่าง หรือคุณอาจกำลังจะเริ่มต้นชีวิตใหม่เพราะว่าคุณจำเป็นต้องทำ เรื่องน่าเศร้าอาจเกิดขึ้นแล้วทำลายบ้าน งาน หรือความสัมพันธ์ของคุณ อย่างไรก็ตามขั้นแรกของการเริ่มต้นใหม่คือการตระหนักรู้ว่าคุณต้องการอะไรจากชีวิต   ถึงแม้ว่าคุณจะไม่ได้มีความสุขในการเริ่มชีวิตใหม่ การจัดลำดับความสำคัญของสิ่งที่ต้องทำเป็นวิธีทีเป็นประโยชน์ การรู้ว่าเป้าหมายที่แท้จริงคืออะไรและตั้งใจแน่วแน่เพื่อที่จะทำมันให้สำเร็จจะช่วยให้คุณมั่นใจมากขึ้นและมองโลกในแง่ดีเกี่ยวกับการสร้างชีวิตใหม่ของคุณ   ใช้เวลาเพื่อกำหนดสิ่งที่คุณต้องการอย่างแน่ชัดจะทำให้คุณคิดว่าคุณต้องจัดการกับอะไรบ้าง เช่นเดียวกับการกำหนดว่าอะไรที่คุณสามารถเปลี่ยนแปลงได้บ้าง หากคุณเลือกที่จะเปลี่ยนแปลงเอง ก็เป็นเรื่องที่ดีที่คุณจะใช้เวลาคิดทบทวนว่าอาจมีผลกระทบอะไรตามมาบ้าง   การเปลี่ยนแปลงหลักในชีวิตเป็นเรื่องยากที่จะแก้ไข ควรใช้เวลาตรึกตรองว่าอะไรที่คุณจะได้รับ และอะไรที่คุณจะต้องเสียไปเพื่อให้ได้มาซึ่งชีวิตใหม่   เช่น บางที่คุณอาจตัดสินใจที่จะขายบ้านของคุณและย้ายไปอยู่ที่เมืองอื่น เมืองใหม่อาจมีอะไรที่ดีกับคุณมากกว่า แต่เมื่อคุณตัดสินใจที่จะขายบ้านของคุณแล้วก็เป็นเรื่องยากที่จะได้บ้านหลังนั้นคืน เช่นเดียวกับการตัดความสัมพันธ์กับเพื่อนเก่า หรือคนในครอบครัว อาจสร้างบาดแผลที่ลึกเกินกว่าจะเยียวยาถึงแม้ว่าคุณจะอยากกลับไปมากเพียงไรก็ตาม แต่ประเด็นไม่ใช่ว่าคุณควรหยุดการเริ่มต้นใหม่หรือเปลี่ยนแปลงสิ่งใหญ่ๆ แต่การตัดสินใจควรผ่านการคิดที่รอบคอบแล้วเท่านั้น หากการเริ่มต้นใหม่เป็นเรื่องง่าย คนคงทำกันเยอะแยะ แต่เหตุผลที่คนส่วนใหญ่ไม่ทำเพราะว่ามันมีอุปสรรคมากมายเข้ามาขัดขวาง ที่สามารถทำให้การเปลี่ยนแปลงครั้งใหญ่นี้เป็นเรื่องยาก ใช้เวลาคิดว่าอะไรที่จะทำให้คุณไปต่อไม่ได้ และวางแผนเพื่อจัดการกับมัน   คุณอาจต้องการย้ายและไปเริ่มต้นใหม่ในเมืองหรือประเทศอื่น มองว่าอะไรในชีวิตคุณบ้างที่จะได้รับผลกระทบ หากคุณย้ายออกไปในที่ไกลๆ คุณจะสามารถทิ้งชีวิตเดิมๆ ได้หรือไม่ ทั้งเพื่อนและชีวิตความเป็นอยู่เดิมๆ เปรียบเทียบค่าครองชีพของสถานที่ที่คุณอยู่ปัจจุบันกับสถานที่ที่คุณกำลังจะย้ายไป คุณจ่ายไหวหรือไม่? มีงานที่คุณสามารถทำได้หรือไม่? การย้ายไปในที่ๆ เป็นสากลมากกว่าอาจต้องใช้ความคิดและการวางแผนที่มากขึ้น หาว่าคุณต้องการใบผ่านในการย้ายหรือทำงานในที่นั้นๆ หรือไม่ เช่นเดียวกับการหาที่พัก แลกเปลี่ยนอัตราเงิน การเงิน และการขนส่งจะมีความแตกต่างมากน้อยเพียงไรกับสถานการณ์ปัจจุบันของคุณ หากคุณไม่มีเงินทุนมากพอที่จะออกจากงานและเริ่มต้นชีวิตใหม่ด้วยการไปโต้คลื่นที่ชายหาด (หรืออะไรก็ตามที่คุณใฝ่ฝัน) คุณก็ยังจำเป็นต้องทำงานที่เดิมอยู่ แต่ไม่ได้หมายว่าความคุณต้องทิ้งความฝันของคุณ แต่หมายถึงว่าคุณต้องจัดการกับปัญหานั้น คุณต้องมั่นใจว่าได้มีการวางแผนที่เป็นไปได้จริง ตระหนักสิ่งที่คุณต้องทำเพื่อประสบความสำเร็จและเริ่มต้นใหม่  เป็นความคิดที่ดีที่จะนั่งลงและหากระดาษสักแผ่น ปากกาสักแท่งแล้วเขียนเกี่ยวกับวิธีการต่างๆ ที่จะทำให้คุณไปถึงเป้าหมายได้   แบ่งชีวิตคุณเป็นส่วนต่างๆ ที่คุณต้องการเปลี่ยนแปลง เช่น คุณอาจต้องการเปลี่ยนงาน สถานที่ สิ่งสำคัญอื่นๆ เพื่อน เป็นต้น  ต่อไปคือ เมื่อคุณเขียนสิ่งที่จะเปลี่ยนแปลงแล้ว จัดลำดับมัน ทำให้แผนการชีวิตของคุณแคบลงไปในสิ่งที่สำคัญที่สุด คิดเกี่ยวกับความเป็นไปได้ในการเริ่มต้นชีวิตใหม่ คิดถึงขั้นตอนนี้รวมถึงการเงินหรือการสนับสนุนอื่นๆ ในชีวิตคุณ และพลังใจที่จะเปลี่ยนแปลงในสิ่งที่สำคัญ เช่น หากคุณต้องการเปลี่ยนงาน กำหนดว่าคุณต้องทำอะไรบ้างและมันกระทบส่วนไหนของชีวิตคุณบ้าง ครอบครัว เพื่อน การศึกษา เงินเดือน การเปลี่ยนแปลงเวลาทำงาน และชั่วโมงในการทำงานที่เปลี่ยนแปลงไปในชีวิตใหม่ของคุณ พยายามคำนวนการเปลี่ยนแปลงที่จะมีผลต่อชีวิตคุณให้ได้มากที่สุด คุณอาจต้องสร้าง “แผนการชีวิต” จากแผนการหลายๆ ชิ้น หลังจากคุณใช้เวลาตรึกตรองแผนการเดิมของคุณ คุณอาจอยากที่จะนำเอาบางหัวข้อออกจากแผนการของคุณ   อย่ารีบร้อน ในขณะที่คุณเพิ่ม ลด และจัดลำดับความสำคัญของแผนการ คุณกำลังแบ่งแผนการออกเป็นส่วนย่อยๆ ที่สามารถจัดการและได้จริง ระหว่างขบวนการสร้างชีวิตใหม่ ควรตรวจสอบแผนการเรื่อยๆ และเปลี่ยนแปลงเมื่อจำเป็น
ดูแลธุรกิจ. เริ่มต้นกิจวัตรแบบใหม่. โฟกัสที่ตัวคุณเอง. หาความช่วยเหลือ. อดทน. ตัดสินใจว่าคุณต้องการอะไร. ตระหนักถึงผลที่ตามมา. ประเมินปัญหา. วางแผน. ให้เวลาทบทวนแผนการของคุณ.
https://www.wikihow.com/Begin-a-New-Life https://www.wikihow.com/Begin-a-New-Life
Creating Your New Life Preparing for Your New Life